b'\n_START_ARTICLE_\nAsja Hrvatin\n_START_SECTION_\n\xc5\xbdivljenje\n_START_PARAGRAPH_\nAsja Hrvatin je rojena 24. 12. 1990 v Ljubljani. Obiskovala je Osnovno \xc5\xa1olo Toneta \xc4\x8cufarja v Ljubljani in kasneje nadaljevala \xc5\xa1olanje na Gimnaziji Poljane. V \xc5\xa1tudijskem letu 2009/2010 se je vpisala na Fakulteto za socialno delo Univerze v Ljubljani.\n_START_SECTION_\nUstvarjanje\n_START_PARAGRAPH_\nPisatelji\xc4\x8din prvi mladinski roman ima naslov Od RTM do WTF in govori o problemski tematiki zasvojenosti mladih z drogami. V aprilu 2010 je bil v Sobotni prilogi \xc4\x8dasopisa Delo objavljen njen \xc4\x8dlanek z naslovom Demokracija kot nadomestek za resni\xc4\x8dno \xc5\xbeivljenje. V letu 2010 je za\xc4\x8dela pisati svoj drugi roman z naslovom Lepe punce lepo bruhajo, ki govori o problemski tematiki bulimije.'